Στροφυλιά Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          23.409769,
          38.821219
        ]
      }
    }
  ]
}
Η Στροφυλιά είναι πεδινό χωριό στη βόρεια Εύβοια και την Περιφερειακή Ενότητα Εύβοιας. Μια μικρή αναδρομή στην ιστορία της περιοχής βάση των ευρημάτων, βρίσκουμε να κατοικείτε από την κλασική περίοδο, ενώ με βάση την πρόσφατη ιστορία η Στροφυλιά δημιουργήθηκε τα χρόνια της απελευθέρωσης της Ελλάδας από τους Τούρκους μετά το 1821. Τα χρόνια της σκλαβιάς οι κάτοικοι για την αποφυγή επιδρομών δημιούργησαν μικρούς οικισμούς διάσπαρτους στην περιοχή, με τον ερχομό της λευτεριάς ενώθηκαν και έφτιαχναν ένα μεγάλο χωριό την Στροφυλιά. Στις ημέρες μας έχουν μείνει τα ερείπια ορισμένων από το σύνολο έξι οικισμών.

Σύμφωνα με την παράδοση, η Στροφυλιά πήρε το όνομά της από το στροφύλιασμα που κάνουν τα φύλλα των δέντρων. Υπάρχει ακόμα η άποψη ότι πήρε το όνομά της από το στροφύλι (το σταφύλι) και τη στροφυλιά (απόσταγμα σταφύλου). Μπορεί να πήρε το όνομα και από το δέντρο στροφιλιά, (ονομάζεται έτσι η κουκουναριά). Η σφραγίδα της κοινότητας Στροφυλιάς είχε πρώτα στη μέση, ως σύμβολο, μια στροφιλιά.

Σήμερα η κύρια πηγή εσόδων των κατοίκων του χωριού είναι η καλλιέργεια της εύφορης γης. Αυτό είχε σαν αποτέλεσμα η Στροφυλιά να είναι γνωστή στην Εύβοια για την μεγάλη παραγωγή αγροτικών προϊόντων. Επίσης λειτουργούν συγκροτήματα βιομηχανικών συσκευαστηρίων αγροτικών προϊόντων με σημαντικές εξαγωγές στο εξωτερικό. Φημισμένες είναι οι ελιές, το λάδι, το κρασί και το τσίπουρο της Στροφυλιάς. Οι επισκέπτες του χωριού μπορούν να απολαύσουν τα τοπικά προϊόντα μαζί με άλλες υπέροχες γεύσεις στις ταβέρνες και τα τσιπουράδικα της Στροφυλιάς.

Αξιοθέατα σημεία ενδιαφέροντος: η εκκλησία της Αγίας Τριάδας, κατασκευάσθηκε το έτος 1879 με αξιοθαύμαστη αρχιτεκτονική, μοναδική στην ευρύτερη περιοχή της Βορειοκεντρικής Εύβοιας. Το υλικό κατασκευής της καθώς και του καμπαναριού είναι από γραμμωτή πέτρα. Στο εσωτερικό της εκκλησίας υπάρχει το ξυλόγλυπτο τέμπλο, κατασκευασμένο από το Μυτιληνιό γλύπτη Μυλιώνη Ιωάννη, ο οποίος το φιλοτέχνησε ένα χρόνο μετά την κατασκευή της εκκλησίας. Χρωματισμένο στα χρώματα της φύσης της περιοχής καφέ, και πράσινο. Η Εφορεία Βυζαντινών Αρχαιοτήτων το κατατάσσει στα σπάνια αριστουργήματα. Άξιο προσοχής είναι και το τρίτοξο θολωτό γεφύρι, που βρίσκεται δυτικά του χωριού και κατασκευάστηκε γύρω στα 1905. Στα ανατολικά της Στροφυλιάς σώζονται λείψανα οχυρωμένης πόλης και στα νότια το Παλιοχώρι, που φέρεται να κατοικήθηκε από την Κλασική εποχή μέχρι την Ενετοκρατία.

Πως θα πάτε: τη Στροφυλιά θα την συναντήσετε στο δρόμο από και προς την Βόρεια Εύβοια στην διαδρομή μέσω Χαλκίδας. Είναι ο οδικός κόμβος για την Αγία Άννα και τη Λίμνη, από εδώ ξεκινούν οι δρόμοι που οδηγούν τόσο στη Βορειοανατολική όσο και στη Βορειοδυτική Εύβοια.].

Γεωγραφικά - ιστορικά στοιχεία
Η Στροφυλιά βρίσκεται σε υψόμετρο 110 μέτρα, σε απόσταση 15 χλμ. ΒΑ. από την Λίμνη (μέσω Κήρινθου), 8 χλμ. Δ.-ΒΔ. από το Μαντούδι και 63 χλμ. ΒΔ. από την Χαλκίδα. Στα βόρεια του χωριού είναι η Αγία Άννα, νοτιοανατολικά η Κήρινθος ενώ στην ανατολική της πλευρά περνάει ΕΟ Χαλκίδας - Αιδηψού. 

Το χωριό δημιουργήθηκε μετά την Επανάσταση του 1821, στα χρόνια της απελευθέρωσης της Ελλάδας από τους Τούρκους, από κατοίκους μικρών οικισμών που βρίσκονταν  διάσπαρτοι στην γύρω περιοχή. Για την ονομασία του υπάρχουν διάφορες εκδοχές, σύμφωνα με την πρώτη από το "στροφύλιασμα" που κάνουν τα φύλλα των δέντρων ενώ με τη δεύτερη από τη λέξη στροφύλι (δηλ. σταφύλι) και τη στροφυλιά (απόσταγμα σταφύλου) αν και μια τρίτη υποστηρίζει ότι προέρχεται από το δέντρο στροφιλιά, (ονομάζεται έτσι η κουκουναριά). 

Οι κάτοικοί της ασχολούνται με τη γεωργία και την καλλιέργεια χωραφιών (ελιές, αμπέλια) της εύφορης γύρω περιοχής και λειτουργούν συγκροτήματα βιομηχανικών συσκευαστηρίων αγροτικών προϊόντων με σημαντικές εξαγωγές στο εξωτερικό.

 Αξιοθέατα 
Η εκκλησία της Αγίας Τριάδας, η οποία κτίστηκε το 1879 από γραμμωτή πέτρα, έχει εσωτερικό της ξυλόγλυπτο τέμπλο, κατασκευασμένο από τον Μυτιληνιό γλύπτη Μυλιώνη Ιωάννη και το οποίο η Εφορεία Βυζαντινών Αρχαιοτήτων το κατατάσσει στα σπάνια αριστουργήματα. Δυτικά του χωριού βρίσκεται τρίτοξο θολωτό γεφύρι που κατασκευάστηκε γύρω στα 1905 ενώ στα ανατολικά της σώζονται λείψανα οχυρωμένης πόλης και στα νότια ο παλιός οικισμός Παλιοχώρι, που φέρεται να κατοικήθηκε από την Κλασική εποχή μέχρι την Ενετοκρατία.

 Διοικητικά στοιχεία 
Αναφέρεται επίσημα, μετά την Επανάσταση του 1821 και την ενσωμάτωση της Εύβοιας, το 1835 να προσαρτάται στον τότε δήμο Κιρραιού (Κηρέως). Το 1912 με το ΦΕΚ 245Α - 16/08/1912 ορίστηκε έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης αποτελεί την τοπική κοινότητα Στροφυλιάς που υπάγεται στη δημοτική ενότητα Κηρέως του Μαντουδίου–Λίμνης–Αγίας Άννας και σύμφωνα με την απογραφή 2011  έχει πληθυσμό 472 κατοίκων.«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10658 (σελ. 184 του pdf)

 Παραπομπές 

Κατηγορία:Δήμος Μαντουδίου - Λίμνης - Αγίας Άννας
Κατηγορία:Χωριά της περιφερειακής ενότητας Ευβοίας